Otvoren natječaj za prijavu radova na West Herzegowina Fest No.10.

Objavljen je natječaj za prijave radova na jubilarni West Herzegowina Fest No.10. koji će se održati u Širokom Brijegu u periodu od 2. do 4. 8. 2012. godine. Ako imate bend, ako snimate filmove, ako imate kratku priču... svakako se prijavite. Kao i dosadašnjih godina program festivala će činiti upravo vaše prijave, uz nastup specijalnih glazbenih gostiju, a proteklih godina to su bili Neno Belan, Gustafi, Kino Klub, Kawasaki 3p, TBF, JINX, Belfast Food, Dubioza Kolektiv, Elemental, Kries, Zoster… Organizatori festivala će osigurati vrijedne nagrade za najbolje radove.

Na West Herzegowina Fest No.10. možete sudjelovati ako se prijavite do 10.06.2012. godine, a kao i svake godine možete prijaviti film u trajanju do 8 minuta, bend sa najmanje tri autorske pjesme, te kratku priču koja će biti objavljena u festivalskom Fanzinu.

Više informacija o natječaju i samom festival možete pronaći na www.whfest.com.